CELEX: 62021CN0711
Language: el
Date: 2021-11-25 00:00:00
Title: Υπόθεση C-711/21: Αίτηση προδικαστικής αποφάσεως την οποία υπέβαλε το Conseil d’État (Βέλγιο) στις 25 Νοεμβρίου 2021 — XXX κατά État belge, εκπροσωπούμενου από τον Secrétaire d’État à l’Asile et la Migration

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/21
            
         
      Αίτηση προδικαστικής αποφάσεως την οποία υπέβαλε το Conseil d’État (Βέλγιο) στις 25 Νοεμβρίου 2021 — XXX κατά État belge, εκπροσωπούμενου από τον Secrétaire d’État à l’Asile et la Migration
      (Υπόθεση C-711/21)
      (2022/C 64/32)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      
         Αναιρεσείων: XXX
      
         Αναιρεσίβλητο: État belge, εκπροσωπούμενο από τον Secrétaire d’État à l’Asile et la Migration
      
         Προδικαστικά ερωτήματα
      
      
                  1.
               
               
                  Έχουν τα άρθρα 4, 7 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης και τα άρθρα 5, 6, παράγραφος 6, και 13 της οδηγίας 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (1), υπό το πρίσμα της αποφάσεως C-181/16 της 19ης Ιουνίου 2018, την έννοια ότι ο δικαστής που επιλαμβάνεται προσφυγής ασκηθείσας κατά αποφάσεως επιστροφής, η οποία εκδίδεται κατόπιν αποφάσεως περί απορρίψεως αιτήσεως για την παροχή διεθνούς προστασίας, οφείλει, κατά την εκτίμηση της νομιμότητας της αποφάσεως επιστροφής, να λαμβάνει υπόψη μόνον τις μεταβολές των περιστάσεων οι οποίες δύνανται να έχουν ουσιώδη σημασία για την εκτίμηση της καταστάσεως βάσει του προμνημονευθέντος άρθρου 5 και επήλθαν πριν από την περάτωση της διαδικασίας παροχής διεθνούς προστασίας ενώπιον του Conseil du contentieux des étrangers (Συμβουλίου επιλύσεως ένδικων διαφορών επί υποθέσεων αλλοδαπών);
               
            
                  2.
               
               
                  Πρέπει οι περιστάσεις που αναφέρονται στο άρθρο 5 της οδηγίας 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών, να έχουν ανακύψει σε χρονικό σημείο κατά το οποίο ο αλλοδαπός διέμενε νομίμως ή του επιτρεπόταν να παραμένει στην επικράτεια;
               
            
         (1)  ΕΕ 2008, L 348, σ. 98.